Ajaksas Mažasis

Ajaksas Mažasis (gr. Αἴας) graikų mitologijoje – Elėjo (Oilėjo) ir Eriopės sūnus, lokrų karalius ir jų vadas per Trojos karą.

Ajaksas Mažasis vienas pagrindinių Homero „Iliados“ veikėjų. Jis minimas ir „Odisėjoje“. 
Homeras aprašo Ajaksą Mažąjį kaip labai gerą karį. Jis buvo drąsus, puikiai mėtė ietį, tačiau buvo pagyrūniškas, arogantiškas ir barningas. Kaip ir Ajaksas Didysis, Ajaksas Mažasis buvo Odisėjo priešas.

Po Trojos sugriovimo jis pagrobė Kasandrą ir vėliau ją išprievartavo. Todėl jo laivas nuskendo per Atėnės sukeltą audrą. Ajaksas išsigelbėjo įsikibęs į uolą, tačiau Poseidonas tą uolą perskėlė trišakiu ir Ajaksas nuskendo. Jo kūną palaidojo Tetidė Mikono saloje, netoli Delo.Apolodoras. Epitafija VI 6  Ajakso nusikaltimą orakulo sprendimu per tūkstantį metų turėjo išpirkti Lokridės gyventojai, siųsdami kasmet po dvi merginas į Troją, kurios tarnaudavo Atėnės šventykloje bei negalėdavo jos palikti. Paprotys išnyko IV a. prieš m. e. po Fokidės karo.Apolodoras. Epitafija VI 20 Lokridės gyventojai Ajaksą garbino kaip herojų palikdami jam vietą tarp karių.

 Literatūra 

Kategorija:Trojos karas
Kategorija:Graikų mitologijos mirtingieji